Die Evolusie Illusie – deur Pieter J Pelser | WoordVerspreiding
Die Evolusie Illusie – deur Pieter J Pelser
Die volgende vrae word in detail bespreek:
"Het God die wêreld en sy inwoners geskep, of het dit deur evolusie so ontwikkel?"
"Het dit 6 dae geduur of langer?"
Die Evolusie Illusie
Wees ons onkundigheid genadig
– Pik Botha, Beeld (By) 17 Februarie 2007
Gelowiges vervolg steeds wetenskaplikes
– Ockham, Beeld (By) 20 Desember 2006
Opskrifte soos dié bevestig die verwarring wat in harte en denke heers.
Evolusie versus Skepping bly 'n kontroversiële onderwerp. Evolusie lyk na 'n voldonge feit: bewyse daarvoor lê dik gestrooi – met die wetenskap se stempel van goedkeuring daarop.
Verrassing: daar bestaan wesenlik geen onafhanklike en klinkklare wetenskaplike bewyse vir evolusie nie. Evolusie (byvoorbeeld) vind plaas wanneer 'n hond 'n perd word – nié deurdat die hond deur inteling 200+ hondesoorte geword het nie.
Pieter Pelser het die afgelope 50 jaar 'n studie van die evolusie-godsdiens gemaak en met sy boek: Evolusie en die Bybel: Kan hulle versoen word? die wenkbroue laat lig. Met sy indringende Bybelkennis ontbloot hy die waarheid – 'n waarheid wat soms vreemder as fiksie lees.
Die Evolusie Illusie is nie 'n paar Bybelversies om die saak vir 'n Skepping deur ons Almagtige God te stel nie, maar harde feite. Dit tree nie in konflik met die wetenskap as dissipline nie, maar wel met wetenskaplikes wat die Almagtige Skepper van hemel en aarde die eer vir sy Skepping probeer ontneem en met hul evolusiegeloof bydra tot die gebrokenheid in samelewings.
'n Ongelooflike hoeveelheid boeke oor dié kontensieuse onderwerp sien die lig.
Wat maak hierdie een anders?
• Die nie apologetiese trant vanuit 'n Christelike lewens-en wêreldbeskouing.
• Die balans tussen historiese kennis en resente gebeure en perspektiewe.
• Die gebruikersvriendelike ontsluiting van inligting wat tradisioneel nie vir Jan Publiek op verstaanbare wyse toeganklik was nie.
• Die byna satiriese wyse waarop die aap letterlik en figuurlik uit die mou gehaal word (te midde van die dringendheid van die beroep tot 'n terugkeer na die Woord).
Skrywer: Pieter J. Pelser
ISBN: 978-0-620-38454-4 / 0-620-36509-9
Formaat: 160pp, sagte band
SKU: ISBN 978-0-620-38454-4 Categories: Afrikaanse Boeke, Alle Boeke, Christelike Knelpunte
… baie insiggewend
Kortliks, kompak en volledig
… nie 'n paar Bybelversies … nie, maar harde feite
Die moderne Christen behoort hierdie allerbelangrikste vrae met homself uit te maak: • "Het God die wêreld en sy inwoners geskep, of het dit deur evolusie so ontwikkel?" • "Het dit ses dae geduur, of langer … ?"
Vir die eerste keer in Afrikaans (en selfs ook in Suid-Afrika) verskyn daar 'n boek wat hierdie hele saak volledig, wetenskaplik en Godgesentreerd aanspreek. Talle wetenskaplike aansprake van evolusie word meesterlik en verstaanbaar in detail bespreek. Enige denkende persoon sal tot nuwe en selfs verstommende insigte kom.
Die Evolusie Illusie – Pieter J. Pelser
Dis die groot debat – waar het ons vandaan gekom? Was ons geskep deur God of was daar 'n 'big bang' miljoene jare terug?
Pieter Pelser verduidelik in sy boek dat ons moet luister na harde FEITE en nie na teorieë nie. En dit is nie wat jy dink nie – die evolusie-konsep is eintlik net 'n teorie wat vandag gemantel is as wetenskaplike "bewyse".
Dit laat jou verder dink – hierdie is nie 'n debat tussen die Christen-geloof en wetenkaplike feite nie – dis tussen die Christen-geloof en die evolusie-GELOOF.
'n 'Moet lees' vir alle oopkop denkers.
Resensie deur Corlia Boshoff
Na 'n onlangse debat tussen Bill Nye ("the Science guy") en Ken Ham (van Kentucky's Creation Museum) is daar weer behoorlik gegons oor waar ons vandaan kom.
Aanvanklik sou ek myself in die begin van hierdie boek beskryf het as ' 'n oopkop denker wat glo dat evolusie deel van God se plan was' en was aangenaam verras toe ek uitvind ek was heel verkeerd!
Ek het dit veral interessant gevind dat rasissme beskyf kan word as 'natuurlike seleksie' en dat die geloof in evolusie en natuurlike seleksie dalk Hitler se menseslagting kon veroorsaak.